Πρόταση αποφαση του Συμβουλιου σχετικά με τη θέση που πρόκειται να λάβει η Κοινότητα στο πλαίσιο του συμβουλίου σύνδεσης ΕΕ-Τσεχικής Δημοκρατίας, που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, η οποία τέθηκε σε ισχύ την 1η Φεβρουαρίου 1995, όσον αφορά την παράταση ισχύος του συστήματος διπλού ελέγχου για το χρονικό διάστημα από την έναρξη ισχύος της απόφασης του συμβουλίου σύνδεσης έως την ημερομηνία προσχώρησης της Δημοκρατίας της Τσεχίας στην Ευρωπαϊκή Ένωση, για την εξαγωγή ορισμένων προϊόντων χάλυβα από την Τσεχική Δημοκρατία προς την Κοινότητα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στόχος του συστήματος διπλού ελέγχου είναι να βελτιωθεί η διαφάνεια και να αποφευχθούν πιθανές εκτροπές του εμπορίου. Το σύστημα αυτό βασίζεται στη διάταξη της ευρωπαϊκής συμφωνίας ΕΚ-Τσεχικής Δημοκρατίας [1] που παρέχει τη δυνατότητα σε κάθε συμβαλλόμενο μέρος να θεσπίσει διοικητική διαδικασία με σκοπό την ταχεία ενημέρωση σχετικά με τις τάσεις της ροής των εμπορικών συναλλαγών. Τα συμβαλλόμενα μέρη συμφώνησαν το 1998 να καθιερώσουν τέτοιο σύστημα για ορισμένα προϊόντα χάλυβα με την απόφαση 3/97 [2] του συμβουλίου σύνδεσης. Με την απόφαση αριθ. 7/98 [3] του συμβουλίου σύνδεσης, η ισχύς του συστήματος παρατάθηκε, αφού τροποποιήθηκε το πεδίο προϊόντων που καλύπτει, για το χρονικό διάστημα από 1ης Ιανουαρίου έως την 31η Δεκεμβρίου 1999, με την απόφαση αριθ. 1/00 [4] του συμβουλίου σύνδεσης, η ισχύς του συστήματος παρατάθηκε για το χρονικό διάστημα από 1ης Ιανουαρίου έως την 31η Δεκεμβρίου 2000, με την απόφαση 1/01 [5] του συμβουλίου σύνδεσης η ισχύς του συστήματος παρατάθηκε για το χρονικό διάστημα από την 1η Ιανουαρίου έως την 31η Δεκεμβρίου 2001 και με την απόφαση 1/2002 [6] του συμβουλίου σύνδεσης το σύστημα παρατάθηκε για το χρονικό διάστημα από την 1η Ιανουαρίου έως την 31η Δεκεμβρίου 2002. Με τον κανονισμό (ΕΚ) αριθ. 87/98 [7] του Συμβουλίου, που τροποποιήθηκε με τον κανονισμό (ΕΚ) αριθ. 248/99 [8] του Συμβουλίου και παρατάθηκε με τον κανονισμό (ΕΚ) αριθ. 567/00 [9] και 239/01 [10] του Συμβουλίου και με τον κανονισμό 844/2002 [11] θεσπίστηκε η αντίστοιχη κοινοτική νομοθεσία εφαρμογής.

[1] ΕΕ L 360 της 31.12.94, σ. 2.

[2] ΕΕ L 13, 19.01.98, σ. 99.

[3] ΕΕ L 29 της 03.02.99, σ. 26.

[4] ΕΕ L 69 της 17.03.00, σ. 53.

[5] ΕΕ L 35 της 6.2.01, σ. 37.

[6] ΕΕ L 135, 23.5.2002, σ. 23.

[7] ΕΕ L 13, 19.01.98, σ. 43.

[8] ΕΕ L 29 της 03.02.99, σ. 1.

[9] ΕΕ L 69 της 17.03.00, σ. 1.

[10] ΕΕ L 35 της 6.2.01, σ. 3.

[11] ΕΕ L 135, 23.5.2002, σ. 1.

Κατά τη συνάντησή της στις 23 Οκτωβρίου 2002, η ομάδα επαφών συμφώνησε να συστήσει στο συμβούλιο σύνδεσης να παρατείνει την ισχύ του συστήματος διπλού ελέγχου για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση.

Επομένως, η συνημμένη πρόταση αποσκοπεί στην παράταση ισχύος της απόφασης αριθ. 3/97 του συμβουλίου σύνδεσης, για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση.

2002/0278 (ACC)

Πρόταση αποφαση του Συμβουλιου σχετικά με τη θέση που πρόκειται να λάβει η Κοινότητα στο πλαίσιο του συμβουλίου σύνδεσης ΕΕ-Τσεχικής Δημοκρατίας, που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, η οποία τέθηκε σε ισχύ την 1η Φεβρουαρίου 1995, όσον αφορά την παράταση ισχύος του συστήματος διπλού ελέγχου για το χρονικό διάστημα από την έναρξη ισχύος της απόφασης του συμβουλίου σύνδεσης έως την ημερομηνία προσχώρησης της Δημοκρατίας της Τσεχίας στην Ευρωπαϊκή Ένωση, για την εξαγωγή ορισμένων προϊόντων χάλυβα από την Τσεχική Δημοκρατία προς την Κοινότητα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 133,

Την πρόταση της Επιτροπής,

την απόφαση του Συμβουλίου και της Επιτροπής, της 19ης Δεκεμβρίου 1994, σχετικά με τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου και, ιδίως, το άρθρο 2 παράγραφος 1,

Εκτιμώντας τα εξής :

(1) Η ομάδα επαφών που αναφέρεται στο άρθρο 10 του Πρωτοκόλλου 2 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, η οποία τέθηκε σε ισχύ την 1η Φεβρουαρίου 1995 [12], συνήλθε στις 23 Οκτωβρίου 2002 για να συζητήσει τις τάσεις στις εισαγωγές από την Τσεχική Δημοκρατία στην Κοινότητα ορισμένων προϊόντων χάλυβα και αναγνώρισε την ανάγκη να εξευρεθούν οι κατάλληλες λύσεις στο πλαίσιο του άρθρου 34 παράγραφος 2 της συμφωνίας, προκειμένου να διασφαλιστεί ότι δεν θα τεθεί σε κίνδυνο η επίτευξη των στόχων της συμφωνίας.

[12] ΕΕ L 360 της 31.12.94, σ. 2.

(2) Ως εκ τούτου, η ομάδα επαφών συμφώνησε να συστήσει στο συμβούλιο σύνδεσης, που συγκροτήθηκε με το άρθρο 104 της συμφωνίας, να παραταθεί για το χρονικό διάστημα από την έναρξη ισχύος της απόφασης του συμβουλίου σύνδεσης έως την ημερομηνία προσχώρησης της Δημοκρατίας της Τσεχίας στην Ευρωπαϊκή Ένωση η ισχύς του συστήματος διπλού ελέγχου, το οποίο θεσπίστηκε το 1998 με την απόφαση αριθ. 3/97 [13] του συμβουλίου σύνδεσης, τροποποιήθηκε με την απόφαση αριθ. 7/98 [14] του συμβουλίου σύνδεσης και παρατάθηκε με τις αποφάσεις αριθ. 1/00 [15], 1/01 [16] και 1/2002 [17] του Συμβουλίου σύνδεσης.

[13] ΕΕ L 13, 19.01.98, σ. 99.

[14] ΕΕ L 29 της 03.02.99, σ. 26.

[15] ΕΕ L 69 της 17.03.00, σ. 53.

[16] ΕΕ L 35 της 6.2.01, σ. 37.

[17] ΕΕ L 135, 23.5.2002, σ. 23.

(3) Τα μέρη επιθυμούν να προωθήσουν την ορθή και ισόρροπη ανάπτυξη του εμπορίου χάλυβα μεταξύ της Κοινότητας και της Τσεχικής Δημοκρατίας.

(4) Το συμβούλιο σύνδεσης, αφού έλαβε όλες τις σχετικές πληροφορίες, αποφάσισε ότι η αποδεκτή για τα δύο μέρη λύση που διαταράσσει το λιγότερο δυνατόν τη λειτουργία της συμφωνίας είναι η παράταση ισχύος του συστήματος διπλού ελέγχου, χωρίς ποσοτικά όρια, των εισαγωγών στην Κοινότητα ορισμένων προϊόντων χάλυβα για το χρονικό διάστημα από την έναρξη ισχύος της απόφασης του συμβουλίου σύνδεσης έως την ημερομηνία προσχώρησης της Δημοκρατίας της Τσεχίας στην Ευρωπαϊκή Ένωση,

ΑΠΟΦΑΣΙΖΕΙ:

Η θέση που θα λάβει η Κοινότητα στο πλαίσιο του συμβουλίου σύνδεσης, το οποίο συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά τις εξαγωγές ορισμένων προϊόντων χάλυβα από την Τσεχική Δημοκρατία στις Ευρωπαϊκές Κοινότητες και, ειδικότερα, την παράταση ισχύος του συστήματος διπλού ελέγχου, βασίζεται στο σχέδιο απόφασης του συμβουλίου σύνδεσης που επισυνάπτεται στην παρούσα απόφαση.

Βρυξέλλες,

Για το Συμβούλιο

Ο Πρόεδρος

ΑΠΟΦΑΣΗ ..../2002 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΤΣΕΧΙΚΗΣ ΔΗΜΟΚΡΑΤΙΑΣ

της [...] 2002 σχετικά με την παράταση ισχύος του συστήματος διπλού ελέγχου που καθιερώθηκε βάσει της απόφασης αριθ. 3/97 του συμβουλίου σύνδεσης, για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση. (2002/...../ΕΚ)

ΤΟ ΣΥΜΒΟΥΛΙΟ ΣΥΝΔΕΣΗΣ,

Εκτιμώντας τα εξής :

(1) Η ομάδα επαφών που αναφέρεται στο άρθρο 10 του Πρωτοκόλλου 2 της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Τσεχικής Δημοκρατίας αφετέρου, η οποία τέθηκε σε ισχύ την 1η Φεβρουαρίου 1995 [18], συνήλθε στις 23 Οκτωβρίου 2002 και συμφώνησε να συστήσει στο συμβούλιο σύνδεσης, που συγκροτήθηκε στο πλαίσιο του άρθρου 104 της συμφωνίας, να παρατείνει για το χρονικό διάστημα από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση την ισχύ του συστήματος διπλού ελέγχου, το οποίο θεσπίστηκε το 1998 με την απόφαση αριθ. 3/97 του συμβουλίου σύνδεσης, παρατάθηκε με την απόφαση 7/98 [19] του συμβουλίου σύνδεσης για το χρονικό διάστημα από την 1η Ιανουαρίου έως την 31η Δεκεμβρίου 1999, που παρατάθηκε με την απόφαση 1/00 [20] του συμβουλίου για το χρονικό διάστημα από την από την 1η Ιανουαρίου έως την 31η Δεκεμβρίου 2000, που παρατάθηκε με την απόφαση 1/01 [21] του συμβουλίου σύνδεσης για το χρονικό διάστημα από την 1η Ιανουαρίου έως την 31η Δεκεμβρίου 2001, που παρατάθηκε με την απόφαση 1/2002 [22] του συμβουλίου σύνδεσης για την περίοδο από την 1η Ιανουαρίου έως την 31η Δεκεμβρίου 2002.

[18] ΕΕ L 360 της 31.12.94, σ. 2.

[19] ΕΕ L 29 της 03.02.99, σ. 26.

[20] ΕΕ L 69 της 17.03.00, σ. 53.

[21] ΕΕ L 35, 6.02.01, σελ. 37

[22] ΕΕ L 135, 23.5.2002, σ. 23.

(2) Το συμβούλιο σύνδεσης, αφού συγκέντρωσε όλες τις σχετικές πληροφορίες, συμφώνησε με την ως άνω σύσταση,

ΑΠΟΦΑΣΙΖΕΙ :

Άρθρο 1

1. Το σύστημα διπλού ελέγχου που καθιερώθηκε βάσει της απόφασης αριθ. 3/97 του συμβουλίου σύνδεσης, θα εξακολουθήσει να ισχύει για το χρονικό διάστημα από την ημερομηνία έναρξης ισχύος της παρούσας απόφασης έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση. Στο προοίμιο και στο άρθρο 1 παράγραφοι 1 και 3 της απόφασης, οι αναφορές στην περίοδο «από 1ης Ιανουαρίου έως 31η Δεκεμβρίου 2002» αντικαθίστανται από τις αναφορές στην περίοδο «από την ημερομηνία έναρξης ισχύος της απόφασης του συμβουλίου σύνδεσης έως την ημερομηνία προσχώρησης της Τσεχικής Δημοκρατίας στην Ευρωπαϊκή Ένωση».

2. Το παράρτημα I στην παρούσα απόφαση αντικαθίσταται από το συνημμένο παράρτημα I.

Άρθρο 2

Τα προϊόντα που αποστέλλονται στην ΕΚ από την 1η Ιανουαρίου 2003 έως την ημερομηνία έναρξης ισχύος της παρούσας απόφασης εξαιρούνται από το πεδίο εφαρμογής της παρούσας απόφασης.

Άρθρο 3

Ο παρών κανονισμός αρχίζει να ισχύει την 10η ημέρα ύστερα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Βρυξέλλες,

Για το συμβούλιο σύνδεσης

Ο Πρόεδρος

ΠΑΡΑΡΤΗΜΑ I

ΤΣΕΧΙΚΗ ΔΗΜΟΚΡΑΤΙΑ

Κατάλογος των προϊόντων που υπόκεινται σε διπλό έλεγχο

Λαμαρίνες που έχουν ελαθεί εν ψυχρώ Συγκολλημένοι σωλήνες

7209 15 00 Το σύνολο της κλάσης ΣΟ 7306

7209 16 90

7209 17 90

7209 18 91

7209 18 99

7209 25 00

7209 26 90

7209 27 90

7209 28 90

7211 23 10

7211 23 51

7211 29 20